
讬讘诪讜转 谞讜 注"讗 - 驻讬专讜砖 砖讟讬讬谞讝诇抓

诪讻讗谉 讜讗讬诇讱, 讻诇讜诪专, 驻讞讜转 诪讻谉 鈥� 讗讬谞讜 讗诇讗 谞砖讬拽讛, 讜驻讟讜专 注诇讬讛. 讜驻诇讬讙 [讜讞讜诇拽] 注诇 讚讘专讬 砖诪讜讗诇, 砖诇讚讘专讬讜 谞砖讬拽讛 讛讬讗 讛注专讗讛 讜讞讬讬讘 注诇讬讛.


讗 砖谞讬谞讜 讘诪砖谞讛: 讗讞讚 讛诪注专讛 讜讗讞讚 讛讙讜诪专 鈥� 拽谞讛. 讜砖讜讗诇讬诐: 诪讗讬 [诪讛 驻讬专讜砖] 拽谞讛? 专讘 讗诪专: 拽谞讛 诇讻诇, 讻诇讜诪专, 讛专讬 讝讜 讘讬讗讛 讙诪讜专讛 讜讛讬讗 谞讞砖讘转 讻讗砖转讜 诇讻诇 讚讘专, 讜讗诐 讻讛谉 讛讜讗 鈥� 专砖讗讬转 诇讗讻讜诇 讘转专讜诪讛. 讜砖诪讜讗诇 讗诪专: 诇讗 拽谞讛 讘讛注专讗讛 讗讜 讘砖讗专 讘讬讗讜转 讙专讜注讜转 讻讬讜爪讗 讘讛 讗诇讗 诇讚讘专讬诐 讛讗诪讜专讬诐 讘驻专砖讛 砖诇 讬讬讘讜诐, 砖讛诐: 诇讬专砖 讘谞讻住讬 讗讞讬讜, 讜诇驻讜讟专讛 诪谉 讛讬讬讘讜诐, 砖讗诐 诪转 讛讬讘诐 讗讞专讬 砖讛注专讛 讘讛, 讜讛砖讗讬专 讘谞讬诐 诪讗砖讛 讗讞专转, 讛专讬 讛讬讗 讻讗砖转 讗讞 砖讬砖 诇讜 讘谞讬诐 讜驻讟讜专讛 诪谉 讛讬讬讘讜诐.


讜诪注讬专讬诐: 讗诐 讛讬转讛 讬讘诪讛 诪谉 讛谞砖讜讗讬谉 鈥� 诇讚讘专讬 讛讻诇 讗讻诇讛 [讗讜讻诇转] 讙诐 讘转专讜诪讛, 讻讗砖专 讘讗 注诇讬讛 讘讘讬讗讛 讻诇 砖讛讬讗. 讚讛讗 讛讜转 拽讗讻诇讛 诪注讬拽专讗 [砖讛专讬 讛讬转讛 讗讜讻诇转 诪转讞讬诇讛] 注诇 讬讚讬 讘讬讗转 讛讗讞 讛诪转, 砖讗祝 讘讬讗讛 讙专讜注讛 诪住驻拽转 讻讚讬 诇讛诪砖讬讱 诇讛讗讻讬诇讛 讘转专讜诪讛. 讻讬 驻诇讬讙讬 [讻讗砖专 谞讞诇拽讜] 讛讬讛 讝讛 讻砖讛讬转讛 讬讘诪讛 诪谉 讛讗讬专讜住讬谉. 专讘 讗诪专: 讗讜讻诇转, 讚讛讗 专讘讬 专讞诪谞讗 [砖讛专讬 专讬讘转讛 讛转讜专讛] 讘讬讗转 砖讜讙讙 砖转讛讬讛 讻讘讬讗讛 讘诪讝讬讚 讜讛注专讗讛 讻讙诪专 讘讬讗讛.


讜砖诪讜讗诇 讗诪专: 讻讬 专讘讬 专讞诪谞讗 [讻讗砖专 专讬讘转讛 讛转讜专讛] 讙诐 讘讬讗讛 讝讜, 讛专讬 讝讛 诇讗讜拽诪讬讛 [诇讛注诪讬讚讜], 讗转 讛讬讘诐, 讘诪拽讜诐 讛讘注诇, 讗讘诇 诇讗诇讜诪讬 [诇讞讝拽] 讗讜转讜 讬讜转专 诪谉 讛讘注诇 鈥� 诇讗. 讜讻讬讜谉 砖讘注诇讛 诇讗 讛讗讻讬诇 讗讜转讛 注讚讬讬谉 讘转专讜诪讛, 砖讛专讬 讛讬转讛 讗专讜住讛 讘诇讘讚 鈥� 讗祝 讛讬讘诐 (砖诇讗 讘讗 注诇讬讛 讘讬讗讛 讙诪讜专讛) 讗讬谞讜 讬讻讜诇 诇注砖讜转 讝讗转.


讜诪注讬专讬诐: 讜讗讝讚讗 [讜讛诇讱] 砖诪讜讗诇 诇讟注诪讬讛 [诇讟注诪讜, 诇砖讬讟转讜], 砖讗诪专 专讘 谞讞诪谉 讗诪专 砖诪讜讗诇: 讻诇 砖讛讘注诇 诪讗讻讬诇 讘转专讜诪讛 鈥� 讙诐 讬讘诐 诪讗讻讬诇, 讜讻诇 砖讗讬谉 讛讘注诇 诪讗讻讬诇 鈥� 讙诐 讬讘诐 讗讬谞讜 诪讗讻讬诇.


诪讬转讬讘讬 [诪拽砖讬诐] 注诇 讻讱, 诪诪讛 砖砖谞讬谞讜: 讘转 讬砖专讗诇 驻拽讞转 (讘转 讚注转), 砖谞讬砖讜讗讬讛 谞讬砖讜讗讬谉 讙诪讜专讬诐, 砖谞转讗专住讛 诇讻讛谉 驻拽讞, 讜诇讗 讛住驻讬拽 诇讻讜谞住讛 注讚 砖谞转讞专砖 (砖谞注砖讛 讞专砖) 讜讗讬谞讜 注讜讚 讘谉 讚注转 讙诪讜专 鈥� 讗讬谞讛 讗讜讻诇转 讘转专讜诪讛, 讻讬 谞讬砖讜讗讬讜 讜拽谞讬讬谞讜 砖诇 讛讞专砖 讗讬谞诐 诪讜注讬诇讬诐 诇讛讗讻讬诇 讗转 讗砖转讜 讘转专讜诪讛 诪谉 讛转讜专讛. 讜讗诐 诪转 讛讬讘诐 讛讞专砖, 讜谞驻诇讛 讛讬讘诪讛 诇驻谞讬 讬讘诐 讞专砖 鈥� 讗讜讻诇转, 讜讘讝讜 讬驻讛 讻讞 讛讬讘诐 诪讻讞 讛讘注诇.


讘砖诇诪讗 [谞谞讬讞] 诇砖讬讟转 专讘 谞讬讞讗 [谞讜讞] 砖讗祝 砖讗爪诇 讛讘注诇 讛讞专砖 诇讗 讛讬转讛 讗诇讗 讻讗专讜住讛 讜诇讗 讗讻诇讛 讘转专讜诪讛, 注讻砖讬讜 砖讘讗 注诇讬讛 讛讬讘诐 讛讞专砖 鈥� 讗讜讻诇转, 讻讬讜谉 砖讛讜讗 拽讜谞讛 讗讜转讛 诪讻讜讞 讘讬讗转讜, 砖讗讬谉 讛讬讗 讙专讜注讛 诪讘讬讗转 砖讜讙讙, 讜拽谞讬讬谞讜 讝讛 讛讜讗 拽谞讬谉 讙诪讜专, 讗诇讗 诇砖讬讟转 砖诪讜讗诇 拽砖讬讗 [拽砖讛]! 砖诇讚讘专讬讜 讗讬谉 讻讜讞讜 砖诇 讛讬讘诐 讬讻讜诇 诇讛讬讜转 讬驻讛 讬讜转专 诪讻讜讞 讛讘注诇 砖诪转.


讜诪砖讬讘讬诐: 讗诪专 诇讱 [讬讻讜诇 讛讬讛 诇讜诪专 诇讱] 砖诪讜讗诇: 讗讬诪讗 讛讻讬 [讗诪讜专 讜转拽谉 讻讱] 讗转 讛讙讬专住讛: 讜诇讗 讛住驻讬拽 诇讻讜谞住讛 注讚 砖谞转讞专砖 鈥� 讗讬谞讛 讗讜讻诇转 讘转专讜诪讛, 讻谞住 讜讗讞专 讻讱 谞转讞专砖 鈥� 讗讜讻诇转. 讜讗诐 诇讗讞专 砖讻谞住讛 讜谞转讞专砖 诪转 讛讬讘诐, 讜谞驻诇讛 诇驻谞讬 讬讘诐 讞专砖 鈥� 讗讜讻诇转.


讜诪讗讬 [讜诪讛] 讗讬驻讜讗 讛讻讜讜谞讛 砖诇 "讘讝讜 讬驻讛 讻讜讞 讛讬讘诐"鈥� 讗讬谉 讛讻讜讜谞讛 诇诪拽专讛 讝讛 讚讜讜拽讗, 讗诇讗 讘讻诇诇, 砖讗讬诇讜 讛讬讛 讛讘注诇 讞专砖 诪注讬拽专讗 [诪转讞讬诇讛], 诇讗 讛讬转讛 讗讜讻诇转 讘转专讜诪讛, 讜专拽 诪驻谞讬 砖谞砖讗讛 讘注讜讚讜 驻讬拽讞 讜拽谞讗讛 讘谞讬砖讜讗讬谉 讙诪讜专讬诐 鈥� 讗讜讻诇转. 讜讗讬诇讜 讬讘诐 讞专砖 诪注讬拽专讗 讗讻诇讛 [诪转讞讬诇讛 诇驻谞讬 讛讬讬讘讜诐, 讗讜讻诇转] 讜讘讝讛 讬驻讛 讻讜讞讜.


讜讗讬讻讗 讚讗诪专讬 [讜讬砖 砖讗讜诪专讬诐] 砖诪讞诇讜拽转 专讘 讜砖诪讜讗诇 讛讬转讛 讘讗讜驻谉 讗讞专, 砖讗诐 谞转讗诇诪谞讛 诪谉 讛讗讬专讜住讬谉 讜讘讗 注诇讬讛 讛讬讘诐 讘讬讗讛 讙专讜注讛 鈥� 讚讘专讬 讛讻诇 诇讗 讗讻诇讛 [讗讬谞讛 讗讜讻诇转], 讚讛讗 [砖讛专讬] 讘注讜讚讛 讗专讜住讛 诇讗 讗讻诇讛 [讗讬谞讛 讗讜讻诇转] 转专讜诪讛 讘讞讬讬 讘注诇.


讻讬 驻诇讬讙讬 [讻讗砖专 谞讞诇拽讜], 讛专讬 讝讛 讻砖谞转讗诇诪谞讛 诪谉 讛谞砖讜讗讬谉 鈥� 专讘 讗诪专: 讗讜讻诇转, 讚讛讗 讛讜转 讗讻诇讛 诪注讬拽专讗 [砖讛专讬 讛讬转讛 讗讜讻诇转 诪转讞讬诇讛], 讜砖诪讜讗诇 讗诪专: 讗讬谞讛 讗讜讻诇转. 讜诪讚讜注? 鈥� 讻讬 专讘讬 专讞诪谞讗 [讻讗砖专 专讬讘转讛 转讜专讛] 讘讬讗转 砖讜讙讙 砖转讛讬讛 讻讘讬讗讛 讘诪讝讬讚 鈥� 讛专讬 讝讛 诇讚讘专讬诐 讛讗诪讜专讬诐 讘驻专砖讛 砖诇 讬讬讘讜诐 (诇讬专砖 讗转 讗讞讬讜, 讜诇驻讜讟专讛 诪讬讘讜诐 讗诐 讘讗 注诇讬讛 讛讬讘诐 讜诪转 诪讬讚 讜诇讜 讘谞讬诐 诪讗砖讛 讗讞专转), 讗讘诇 诇讻诇 诪讬诇讬 [讚讘专] 鈥� 诇讗.


讜诪拽砖讬诐: 讜讛讗诪专 [讜讛专讬 讗诪专] 专讘 谞讞诪谉 讗诪专 砖诪讜讗诇 注爪诪讜: 讻诇 砖讛讘注诇 诪讗讻讬诇 鈥� 讬讘诐 诪讗讻讬诇, 讜讗诐 讻谉 讙诐 驻讛 讛讬讛 爪专讬讱 诇讛讗讻讬诇! 讜诪砖讬讘讬诐: 讗讬诪讗 [讗诪讜专, 转拽谉] 讻讱: 讻诇 讘讬讗讛 砖讛讘注诇 诪讗讻讬诇 讘讛 鈥� 讬讘诐 诪讗讻讬诇 讘讛, 讜讻诇 讘讬讗讛 砖讗讬谉 讛讘注诇 诪讗讻讬诇 讘讛 鈥� 讗讬谉 讛讬讘诐 诪讗讻讬诇 讘讛. 讜诇讻谉 讘讬讗转 砖讜讙讙 讜讻讬讜爪讗 讘讛, 砖讗讬谉 注讜砖讛 拽谞讬谉 砖诇 拽讬讚讜砖讬谉 注诇 讬讚讬 讘讬讗讛 讝讜, 讗祝 讛讬讘诐 讗讬谞讜 诪讗讻讬诇 讘讛.


诪讬转讬讘讬 [诪拽砖讬诐] 注诇 讻讱 诪谉 讛讘专讬讬转讗: 讘转 讬砖专讗诇 驻拽讞转 砖谞转讗专住讛 诇讻讛谉 驻拽讞, 讜诇讗 讛住驻讬拽 诇讻讜谞住讛 注讚 砖谞转讞专砖 鈥� 讗讬谞讛 讗讜讻诇转. 诪转, 讜谞驻诇讛 诇驻谞讬 讬讘诐 讞专砖 鈥� 讗讜讻诇转, 讜讘讝讜 讬驻讛 讻讞 讬讘诐 诪讻讞 讘注诇. 讘砖诇诪讗 [谞谞讬讞] 诇砖讬讟转 专讘 鈥� 诪转专抓 讻讚转专讬抓 诪注讬拽专讗 [讻驻讬 砖转讬专抓 讘转讞讬诇讛] 诇砖讬讟转讜 砖诇 砖诪讜讗诇, 砖转讬拽谞讜 讗转 讛讙讬专住讛. 讗诇讗 诇砖讬讟转 砖诪讜讗诇 诇驻讬 谞讜住讞 讝讛 拽砖讬讗 [拽砖讛]! 讜诪住讻诪讬诐: 讗讻谉, 拽砖讬讗 [拽砖讛] 讛讚讘专.


讘 转谞讜 专讘谞谉 [砖谞讜 讞讻诪讬诐]: 讘转 讬砖专讗诇 驻拽讞转 砖谞转讗专住讛 诇讻讛谉 驻拽讞 讜诇讗 讛住驻讬拽 诇讻讜谞住讛 注讚 砖谞转讞专砖 鈥� 讗讬谞讛 讗讜讻诇转 讘转专讜诪讛. 谞讜诇讚 诇讛 讘谉 诪谉 讛讻讛谉 鈥� 讗讜讻诇转 讘转专讜诪讛, 讘讙诇诇 讘谞讛. 诪转 讛讘谉 鈥� 专' 谞转谉 讗讜诪专: 讗讜讻诇转, 讜讞讻诪讬诐 讗讜诪专讬诐: 讗讬谞讛 讗讜讻诇转.


讜砖讜讗诇讬诐: 诪讗讬 讟注诪讗 [诪讛 讛讟注诐] 砖诇 专' 谞转谉? 讗诪专 专讘讛: 讛讜讗讬诇 砖讻讘专 讗讻诇讛 讘讛讬转专 讘注讜讚 讘谞讛 讘讞讬讬诐, 诪转讬专讬诐 诇讛 砖转讛讗 讗讜讻诇转 讙诐 讛诇讗讛 讻讬讜谉 砖讘讻诇 讝讗转 讛讬讗 谞砖讜讗讛 诇讻讛谉 谞讬砖讜讗讬谉 讻诇 砖讛诐. 讗诪专 诇讬讛 [诇讜] 讗讘讬讬: 讗诇讗 诪注转讛, 诇驻讬 谞讬诪讜拽 讝讛, 讘转 讬砖专讗诇 砖谞讬住转 诇讻讛谉 讜诪讬转 诇讬讛 [讜诪转 诇讜] 讘诇讬 讘谞讬诐, 转讬讻讜诇 [转讗讻诇] 讘转专讜诪讛, 诪砖讜诐 砖讻讘专 讗讻诇讛! 讗诇讗 讜讚讗讬 讛讜讗 讻讬 讻讬讜谉 讚诪讬转 诇讬讛 [砖诪转 诇讜] 驻拽注 诇讬讛 拽讚讜砖转讬讛 诪讬谞讛 [驻拽注讛 诇讛 拽讚讜砖转讜 诪诪谞讛], 讜砖讜讘 讗讬谉 注诇讬讛 拽讚讜砖转 讻讛讜谞讛, 讜讛讬讗 讻讘转 讬砖专讗诇 诇讻诇 讚讘专. 讛讻讗 谞诪讬 [讻讗谉 讙诐 讻谉] 讻讬讜谉 讚诪讬转 诇讬讛 [砖诪转 诇讜 讛讘谉] 驻拽注 拽讚讜砖转讬讛 诪讬谞讛 [驻拽注讛 拽讚讜砖转讜 砖诇 讛讻讛谉 诪诪谞讛], 讜诇讻谉 诇讗 转讗讻诇 讘转专讜诪讛! 讜谞讚讞讛 讟注诪讜 砖诇 专讘讛.


讗诇讗 讗诪专 专讘 讬讜住祝: 拽住讘专 [住讘讜专] 专' 谞转谉 讻讬 谞砖讜讗讬 讞专砖 砖拽讬讚砖 讗砖讛 讻砖讛讜讗 驻讬拽讞 诪讗讻讬诇讬谉 诪谉 讛转讜专讛 讘转专讜诪讛, 讗祝 砖诪讙讝讬专转 讞讻诪讬诐 讗讬谞讛 讗讜讻诇转 讗诇讗 诪砖注转 讛谞讬砖讜讗讬谉, 讻讬讜谉 砖讬砖 诇讞砖讜砖 砖诪讗 转讗讻讬诇 诪谉 讛转专讜诪讛 诇讗讞讬讛 鈥� 讘诪拽专讛 讻讝讛 砖拽讬讚砖讛 讻砖讛讜讗 驻讬拽讞 讜讻讘专 谞讬砖讗讛 讜讗讬谉 诪拽讜诐 诇讞砖砖 讝讛, 诇讗 讙讝专讜 讘讜 讞讻诪讬诐, 讜诇讗 讙讝专讬谞谉 [讜讗讬谉 讗谞讜 讙讜讝专讬诐] 谞砖讜讗讬 讞专砖 讜讘讬讗转讜 讗讟讜 [讘讙诇诇] 拽讚讜砖讬 讞专砖. 砖讗诪谞诐 拽讬讚讜砖讬 讞专砖 讗讬谞诐 拽讜谞讬诐, 讻讬讜谉 砖讗讬谉 讘讜 讚注转, 讗讘诇 诇讗讞专 砖拽讬讚砖讛 讻砖讛讜讗 讘谉 讚注转, 讗祝 砖谞转讞专砖 鈥� 讛谞讬砖讜讗讬谉 诪讜注讬诇讬诐. 讗诪专 诇讬讛 [诇讜] 讗讘讬讬: 讗讬 讛讻讬 [讗诐 讻讱] 讜讝讛 讛讜讗 讛谞讬诪讜拽, 谞讜诇讚 诇讛 讘谉 诇诪讛 诇讬? 砖讛专讬 诇讚注转 专' 谞转谉 讗讜讻诇转 讘转专讜诪讛 讙诐 讗诐 诇讗 谞讜诇讚 讘谉! 讛砖讬讘 诇讜: 诪砖讜诐 专讘谞谉 [讚讘专讬 讞讻诪讬诐] 讗诪专 讝讗转. 砖讗诪谞诐 诇讚注转 专' 谞转谉 注爪诪讜 讗讬谉 讛讘讚诇, 讗讘诇 诇讚注转 讞讻诪讬诐 讬砖 讛讘讚诇 讗诐 讛讬讛 讗讜 诇讗 讛讬讛 诇讛 讘谉.


讜讞讝专 讜讛拽砖讛: 讜诇讬驻诇讜讙 [讜砖讬讞诇讜拽] 专' 谞转谉 注诇讬讬讛讜 讘专讬砖讗 [注诇讬讛诐 讘转讞讬诇讛], 讙诐 讘拽讟注 讛专讗砖讜谉, 诇驻谞讬 砖讛讜讝讻专 讛诪拽专讛 砖谞讜诇讚 诇讛 讘谉! 注谞讛 诇讜 专讘 讬讜住祝: 砖讘讬拽 诇讛讜 诇专讘谞谉 注讚 讚诪住讬讬诪讬 诪讬诇转讬讬讛讜 讜讛讚专 驻诇讬讙 注诇讬讬讛讜 [讛谞讬讞 诇讛诐 专' 谞转谉 诇讞讻诪讬诐 注讚 砖讬住讬讬诪讜 讗转 讚讘专讬讛诐 讜讞讝专 讗讞专 讻讱 讜讞诇拽 注诇讬讛诐 讘讻讜诇]. 讜砖讜讗诇讬诐: 讗讬 讛讻讬 [讗诐 讻讱] 讜讝讛 讛讜讗 讛讟注诐, 诇讬转谞讬 [砖讬砖谞讛] 拽讜讚诐 诪转 讛讘谉 讗讬谞讛 讗讜讻诇转, 讜讗讞专 讻讱 专' 谞转谉 讗讜诪专: 讗讜讻诇转, 讜诇诪讛 讛拽讚讬诐 拽讜讚诐 讗转 讚讘专讬 专' 谞转谉, 讛讬讛 诇讜 诇讛谞讬讞 拽讜讚诐 诇讞讻诪讬诐 诇住讬讬诐 诇讙诪专讬 讗转 讚讘专讬讛诐! 讜诪住讻诪讬诐: 讗讻谉, 拽砖讬讗 [拽砖讛] 诇讚注转 专讘 讬讜住祝.


讙 砖谞讬谞讜 讘诪砖谞讛: 讜讻谉 讛讘讗 注诇 讗讞转 诪讻诇 讛注专讬讜转 砖讘转讜专讛, 讗驻讬诇讜 讘讘讬讗讛 讻诇 砖讛讬讗 鈥� 讞讬讬讘. 讗诪专 专讘 注诪专诐: 讛讗 诪诇转讗 [讚讘专 讝讛] 讗诪专 诇谉 [诇谞讜] 专讘 砖砖转,

